stanford-oval/wikipedia huggingface dataset:
הבנה חברתית רגשית בגיל הרך
הערות שוליים

↑  Cook, Elizabeth Greenberg, Mark Kusche, Carol, The relations between emotional understanding, intellectual functioning, and disruptive behavior problems in elementary-school-aged children, Journal of Abnormal Child Psychology 22, 1994
1 2  Dodge KA, A social information processing model of social competence in children, Minnesota symposium of child psychology, 1986, עמ' 77– 125
↑  Bauminger, N., Schorr-Edelsztein, H., & Morash, J, Social information processing and emotional understanding in children with learning disabilities, Journal of Learning Disabilities 38, 2005, עמ' 45—61
↑  Dodge KA., Price JM, On the relation between social information processing and socially competent behavior in early school-aged children, Child Development 65, 1994, עמ' 1385–1397
↑  Dodge, K. A., Emotion and social information processing, The development of emotion regulation and dysregulation. Cambridge studies in social and emotional development, 1991
↑  Lemerise, E.A. & Arsenio, W.F, An integrated model of emotion processes and cognition in social information processing., Child Development 71, עמ' 107-118
1 2 3 4 5  חממה, ל., רוזנטל, מ., גת, ל., וצור, ח., לא נולדים אלימים: החיים הרגשיים והחברתיים של ילדים קטנים., קו אדום:הוצאת הקיבוץ המיוחד., 2009
↑  Harris, P. L, . Children and emotion: The development of psychological understanding.., Basil Blackwell, 1989
↑  Michael Lewis and Linda Michalson, Children's emotions and moods : developmental theory and measurement, New York : Plenum Press, 1983
↑  Hoffman, M. L, Affect, cognition, and motivation. Handbook of motivation and cognition, Foundations of social behavior 1, עמ' 244-280
1 2  Denham, S. A, Emotional development in young children. ., Guilford Press, 1998
↑  פיין, י., ארם, ד., וזיו.,מ., קידום הבנה רגשית חברתית של הילד באמצעות תיווך הורי בעת קריאת ספרים: תכנית התערבות בקרב ילדי גן ממיצב נמוך., מגמות ג', 2014, עמ' 415-434
↑  LaFreniere, P. J, Emotional development: A biosocial perspective. ., Wadsworth.Thomson Learning, 2000
↑  Berger, A, Self-regulation: Brain, cognition, and development. ., American Psychological Association, 2011
המפלצות של נועם

|  מידע כללי |
| --- | --- |
 מאת:  רמי טל
 שפת המקור:  עברית 
 סוגה:  ספרות ילדים 
 הוצאה
 הוצאה:  טל מאי
 תאריך הוצאה:  2021
 פרסים
 סאסא סטון לספרות ילדים (2022)
 
המפלצות של נועם הוא ספר ילדים מאת סופר ומאייר הילדים רמי טל. הספר פורסם בהוצאת טל מאי בשנת 2021. הספר זכה בפרס "סאסא סטון" לספרות ילדים לשנת 2022.
תקציר העלילה

נועם אינו מצליח להירדם בלילה כיוון שהוא סובל מהצקות מחברי כיתתו ומתמודד עם תופעת הבריונות בבית הספר. נועם פונה אל עולמות הציור והכתיבה כמקום המפלט שלו, הוא מדמה בציוריו את הבריונים מכיתתו למפלצות קטנות ומשונות. לילה אחד, נועם מצייר מפלצת צהובה טובה כדי להפיג את בדידותו העוזרת לו לצבור ביטחון. למוחרת בבוקר, הוא מתעורר והמפלצת הצהובה שיצר מלווה אותו לבית הספר, מנחמת ומעודדת אותו להתגבר על פחדיו ועם התמודדויות אשר חווה.
הרקע לכתיבת הסיפור

הספר "המפלצות של נועם" מבוסס על חוויות אישיות שעבר הסופר והמאייר רמי טל כשהיה ילד, הוא מתאר את תחושת חוסר האונים והבדידות של גיבור הסיפור נועם, אל מול ההצקות שעובר בבית הספר יום יום. הספר נכתב במסגרת פרויקט הגמר של התואר הראשון שלו בעיצוב גרפי שעסק בנושא הבריונות, ולבסוף עובד כספר.
מסרים

מטרתו של הספר היא למנוע את תופעת הבריונות. הסיפור מעביר ערכים של אמפתיה, חברות ועזרה לזולת כאשר חבר נמצא במצוקה. נוסף לכך, הספר מלמד את הקוראים כיצד למצוא בעצמם נקודות טובות וחיוביות, הוא מראה איך למצוא את הכוח הפנימי שטמון בכל אחד ואחד.
איורים

דמות גיבור הסיפור, נועם, מאוירת בהשראתו של כותב ומאייר הסיפור רמי טל כשהיה קטן. העיצוב של דמות המפלצת הצהובה מבוסס על כמה סרטים שהעיצובים בהם מרשימים וססגוניים, כמו: "מפלצות בע"מ" של דיסני ופיקסאר, שהשפיעו על המאייר, ניתן לשים לב להשראתם של האיורים בספר.
פרסים והישגים

הספר "המפלצות של נועם" זכה בפרס "סאסא סטון" לספרות ילדים על שם פיליפ והילדה סטון בשנת 2022, וכן כותב הספר זכה ב-70,000 שקלים.
ביקורות

הספר סחף אחריו ביקורות ושבחים רבים, הוא הצליח לעזור לילדים שחווים קשיים חברתיים ובריונות בבית הספר, או בכל מקום אחר שבו ילדים יוצרים קשרים חברתיים. כמו כן, הספר זכה באהדה רבה בקרב הקוראים אודות התמיכה והתקווה שהוא נותן לילדים.
הערות שוליים

1 2 3  Reut Barnea, הזוכה בפרס סאסא סטון לספרות ילדים 2022: הסופר והמאייר רמי טל, באתר מגזין פורטפוליו, ‏2022-09-24
1 2 3  המפלצות של נועם - רמי טל, באתר www.e-vrit.co.il
↑  המפלצות של נועם, באתר תמר בוקס
1 2 3 4  מאירה ברנע גולדברג, ‏"לפני שהספקתי להבין מה קרה מצאתי את עצמי על הרצפה", באתר ‏מאקו‏, 20 בדצמבר 2021
1 2  אודות הספר "המפלצות של נועם", באתר www.saltarbut.co.il
↑  המגדלור, המפלצות של נועם / רמי טל - המגדלור ספרים, באתר www.hamigdalor.co.il
↑  המפלצות של נועם, באתר tal-may
הגרדום: מערכה 2

| --- | --- |

כרזת הסרט
 בימוי:  טראוויס קלאף וכריס לופינג
 הופק בידי:  ג'ייסון בלאם גיימון קסאדי דין שניידר בנג'מין פורקנר טראוויס קלאף כריס לופינג
 תסריט:  טראוויס קלאף וכריס לופינג
 עריכה:  כריס לופינג טראוויס קלאף ברוק היזלי
 שחקנים ראשיים:  אמה הורבאט כריס מיליגן בריטני פלארדו
 מוזיקה:  זאק למון
 צילום:  קייל גֶנץ
 מדינה:  ארצות הברית ארצות הברית
 חברת הפקה:  בלאמהאוס הפקות Tremendum Pictures Management 360
 חברה מפיצה:  האחים וורנר (הפצה לבתי הקולנוע) Lionsgate (הזרמת מדיה, VOD)
 שיטת הפצה:  וידאו על פי דרישה 
 הקרנת בכורה:  25 באוקטובר 2019
 משך הקרנה:  99 דקות
 שפת הסרט:  אנגלית
 סוגה:  אימה
 סרט קודם:  הגרדום (2015)
 דף הסרט ב־IMDb
 
הגרדום: מערכה 2 (מאנגלית: The Gallows: Act II) הוא מותחן אימה עצמאי אמריקאי משנת 2019, המהווה המשך ל"הגרדום" משנת 2015.
התסריט נכתב בהשראת תופעת אינטרנט ממאי 2015 שנודעה בכינוי "אתגר צ'ארלי צ'ארלי". במרכז העלילה תלמידת תיכון החולמת להיות שחקנית. כאשר היא מנסה לזכות בהכרה באמצעות קריאת מונולוגים ממחזה תיאטרון מקולל בשם "הגרדום", הנערה מוצאת את עצמה "מככבת" במחזה כנגד רוח הרפאים הרצחנית של התליין.
הפקה: ג'ייסון בלאם, גיימון קסאדי, דין שניידר ובנג'מין פורקנר. תסריט ובימוי: טראוויס קלאף וכריס לופינג, מייסדיה ובעליה המשותפים של חברת Tremendum Pictures אשר יצרו את הסרט הראשון. בתפקידים הראשיים משחקים אמה הורבאט, כריס מיליגן ובריטני פלארדו.
כרזת הסרט, הנושאת את המוטו: "הָרֶשַׁע בוחר בך", עוצבה על ידי סוכנות שיווק ופרסום "Truest" בברבנק, קליפורניה.
ליהוק

| שחקנים | דמויות |
| --- | --- |
אמה הורבאט: אנה רו
כריס מיליגן (אנ'): קייד פארקר
בריטני פלארדו: ליסה רו, אחותה החורגת של אנה
דניס הארלי: מר שלייק, המורה לדרמה
אריקה מירנדה: לקס
ג'ונו קוטה: ויקטור
דיאנדרה ז'אן-פייר: סקוט
ג'נר דסילבה: ניק
לופה קוביאן: מרקוס
אלן קרופ: קרייג פארקר, אבא של קייד
איימי קוק: קייט פארקר, אמא של קייד
ג'ון וורסטין: דון, תלמיד בבית הספר של אנה
אנטוני ג'נסן: סקוט למונט, מאתר כישרונות
טרינה שורט: אמא של אנה
טראוויס קלאף: אבא של אנה
פפייפר בראון: פפייפר רוס
איאן ג'ונס: ג'יימס פ', תלמיד במגמת דרמה
טיילור ורדוגו: קריסטל, תלמידה במגמת דרמה
פטריק נלטי: מורה להיסטוריה
אלורה היזלי; מאיה סוסה: נערות בתחנת הדלק
ג'רזי בייקר: אנה בילדותה
ביילי שורט: ליסה בילדותה
צ'ארלס צ'ודבאלה: מנהל במה
פיטר לופס: אח בבית חולים
סטפאני האלסטד: "הקיסרית" בסרט "בחזרה לתאיולונד"
שרה שץ: הנסיכה שרה, גיבורת "בחזרה לתאיולונד"
מארק מק'פירסון: אחד מחסידי "התליין החמקן"
פיתוח

הכוונה להפיק סרט המשך עלתה מיד אחרי יציאת הסרט הראשון. הרעיון המקורי היה לעשות פריקוול שיסביר כיצד הפקת תיאטרון הייתה כה לרצחנית, אולם קלאף ולופינג סברו שגישה זו לא מתאימה. במהלך העבודה על הסרט הראשון, התרחשה בארצות הברית ובעולם תופעת אינטרנט סנסציונית המוכרת כ"אתגר צ'ארלי צ'ארלי", והשניים החליטו לטפל בהיבטים של טוב ורע ברשתות החברתיות ולבחון מה אם המחזה "הגרדום" יהפוך לסנסציה ויראלית עם ילדים המשחקים ברשת וקשת של תוצאות, החל מגריפת צפיות רבות ועד סיכון עצמי. הכוונה הייתה להציג סיפור על אנשים שסבורים שהרשת לא צופנת כל רע, ולכן אינם ערניים ולא יזהו את תמרורי האזהרה.
האופן שבו התפתח הרעיון, כמו גם ההחלטה להתמקד בדמות מרכזית אחת במקום אנסמבל של דמויות, איפשר לקלאף ולופינג להציב מגוון דמויות חדשות בסביבת תפאורה אחרת, תוך שימור קורטוב מהסיפור המקורי. נאמנים להבטחתם להמשיך לצלם בפרזנו, קליפורניה, עיר מושבה של חברת "טרמנדם" ומגוריו של טראוויס קלאף, הם הצליחו לקיים תקציב נמוך ולהשתמש בשחקנים ואנשי צוות הפקה מקומיים. השניים הסבירו שהמרחק מהמולת הוליווד מקנה אווירה משפחתית של שני בחורים שמצלמים סרט בחצר האחורית שלהם, ואם יינתנו להם עשרה מיליון דולר, הם יוכלו ליצור יקום קולנועי שלם של סרטי נוקמים.
הפקה

ב-29 באוגוסט 2017 נודע שסרט ההמשך של "הגרדום" צולם בחשאי במהלך סתיו 2016, והקרנת מבחן התקיימה במתחם חברת "האחים וורנר" בברבנק, קליפורניה, לעיני קהל צופים גילאי 13–25. באוגוסט 2018 אישר ג'ייסון בלאם שצילומי הסרט הסתיימו. בניגוד לסגנון הפאונד פוטג' שאפיין את הסרט המקורי, סרט ההמשך משלב צילום קולנועי מסורתי עם טכנולוגיות מודרניות, כולל סצנות שצולמו בטלפון סלולרי, הזרמת מדיה ורשתות חברתיות.
הסרט צולם באתרים אותנטיים המהווים גם נקודות התמצאות בעיר פרזנו, שם צולם גם הסרט הקודם, ובסביבות העיר. בין אתרים אלה נמצאים קולג' San Joaquin למשפטים (אנ') בעיר קלוביס הסמוכה, בית קולנוע "אדוארד'ס", ותחנת דלק המתוארת בפי תושבי המקום "תחנת הדלק של מטוס הקרב המתרסק" ברובע קראת'רס, משום שעל גגה ניצב דגם של מטוס קרב שחרטומו נעוץ כביכול בגג. בתחנת הדלק מתרחשת הסצנה שבה שתי הנערות מצלמות סלפי עם אנה.
הפצה

הצגת בכורה באירופה התקיימה בשוודיה ב-31 במאי 2019, והסרט יצא לבתי קולנוע נבחרים בארצות הברית ובהזרמת מדיה ב-25 באוקטובר 2019, במסגרת עונת סרטי ליל כל הקדושים. הסרט לא הופץ בפורמט Blu-ray.
ב-11 בספטמבר 2019 הופץ קדימון טיזר שממנו עולה שעלילת הסרט מתקיימת באותו יקום קולנועי שנוצר בסרט הראשון, כולל חזרת רוח הרפאים של צ'ארלי גרימל.
לקראת היציאה הרשמית, התקיימו שתי הקרנות פתוחות: ב-23 באוקטובר נערך בקומפלקס הקולנוע "Maya" בפרזנו אירוע שטיח אדום שכלל בכורה חגיגית בנוכחות צוות ההפקה, השחקנים, ואורחים מהוליווד. בערב למחרת, 24 באוקטובר, אירח אתר האינטרנט Dread Central (אנ') המתמקד בסוגת האימה, הקרנה חינמית בנוכחות קלאף ולופינג, בבית קולנוע בשדרות סאנסט בהוליווד.
בערב חג המולד, 24 בדצמבר 2019, הפיצה חברת "Lionsgate" מארז משולב של DVD ו-Blu-ray, עם סצנות שנחתכו ולא נכללו בגרסה הקולנועית. בכלל זאת, סצנה ארוכה יותר של מונולוג גיבורת "בחזרה לתאיולונד". על כך אמרו יוצרי הסרט, שמעשיית "בחזרה לתאיולונד", כסרט בתוך סרט, תוכננה להיות לא יותר מאשר מחווה נוסטלגית לסרטי הפנטזיה משנות ה-80 של המאה ה-20, עם אפקטים ותפאורה ישנים, אולם הצוות נהנה משילוב המעשייה בסרט, וכך צולם חומר רב יותר משהיה נחוץ. כמו כן כוללת גרסת המארז סצנה ארוכה יותר של פגישת אנה עם מאתר הכישרונות סקוט למונט, בה צוחק השחקן אנטוני ג'נסן צחוק שחצני. אולם הצחוק הקומי נחתך מהסרט כדי לשמור על הסגנון האפל שלו.
ביקורות

עם היוודע תאריך ההפצה, ריאן סקוט הביע באתר Movie Web את דעתו שהעובדה שהסרט יופץ זמן כה רב אחרי שהתקיימו הקרנות מבחן, לא מבשרת טוב לכל סרט קולנוע, וסרט אימה דל תקציב בפרט.
באתר הבידור "Cryptic Rock", ג'יני בלו העניקה לסרט ציון 4.5 מתוך 5, תוך שהיא כותבת שזהו סרט עכשווי מפתיע העונה לכל הפרמטרים של סוגת האימה ללא שמץ של דם שפוך, עם "הקפצות בהלה" (Jump scares) מעולות וכל ה"טריקים" של אמנות האימה, באינטנסיביות היוצרת מתח מטלטל אמיתי. בלו סבורה שחסרונו של הסרט הוא שהיה מקום לקצרו בעשר דקות כדי שהריגושים יזרמו טוב יותר, אך מדובר בלהיט מפחיד באופן מהנה, הנותן פרשנות משמעותית להיותה של ההצלחה חרב פיפיות. בלו משבחת את תרומתם של שלושת השחקנים הראשיים להצלחתו של הסרט, ומדגישה בעיקר את הורוואת' שמצליחה להציג רגשות של מי שמעונה על ידי רוע בלתי נראה, והופכת את הסרט למפחיד במלוא מובן המילה.
בביקורת באתר "Bloody Disgusting" (אנ'), ויליאם ביביאני ציין שזהו סרט אימה קטן, ראוי, מותח ומפחיד לעיתים, המאפיל על הסרט המקורי בכל הבחינות ומהווה התקדמות גדולה עבור קלאף ולופינג כקולנוענים. ביביאני משבח את משחקה של אמה הורוואת' שמקנה לדמותה של אנה רבדים מפתיעים המעלים שאלות קשות לגבי תעשיית המשחק האוכלת את אנשיה, וכיצד טייפקאסטינג עלול להפוך לעינוי. כמו כן, המבקר משבח את עבודת הצילום של קייל גנץ המפגין התמצאות בהיבטים של סוגת האימה. ואולם, לדעת ביביאני, הסרט נפגם באופן מתסכל בגלל אי-אילו "הקפצות בהלה" לא משכנעות שנוצרו בהדמיית מחשב, סוף מאכזב ביותר ותלבושת מגוחכת של התליין. שאחרת, הסרט יכול להיות מותחן הולם. לאור זאת, ביביאני מעניק לסרט ציון 2 מתוך 5.
קודי האמאן שיבח הופעה חזקה, כהגדרתו, של אמה הורוואת', והוא צופה לה עתיד מזהיר. אבל לדעתו, גם יכולותיה של הורוואת' לא מונעות מהסרט את היותו מייגע ומשעמם. האמאן נתן לסרט ציון 4 מתוך 10. גם בראיין טאלריקו סבור שהורוואת' מקסימה ומוכשרת יותר מכפי תפקידה, ואין לה חלק בכשלים הרבים בסרט כה חסר חיות, עד שנראה שאיש מהמעורבים בו לא התכוון לעשות אותו. ג'סטין לואו כתב ב"הוליווד ריפורטר" שהסרט לא יצירתי בעליל, ולא סביר שהוא יעורר עניין בקרב חובבי האימה העונתיים הנוהרים לבתי הקולנוע ול-VOD. לדבריו, התסריט הוא בליל של סוגות המתח והאימה ללא בחירה מובהקת בין השתיים, והסוף המפתיע רק מדגיש עלילה לא קוהרנטית עם סיפור רקע לא מספק והתפתחות לקויה של הדמויות. בביקורת ב"ניו יורק טיימס", גלן קני הביע דעה שאמה הורוואת' מזכירה את הילרי סוונק בצעירותה. מעבר לכך, קני טוען שהסרט מתקשה ברובו להיצמד להיגיון פנימי כלשהו, טענה שמאוזנת מעט על ידי התפנית העלילתית בסיום הסרט, אולם גם אז מדובר, לדעת קני, בסצנה מיזוגינית "המונחת כמו דובדבן מעופש על תבשיל מרושל של הקפצות בהלה שחוקות".
טין ניק סטנדאפ שואו

| --- | --- |
 סוגה:  תוכנית סטנדאפ לילדים
 מנחים:  גאיה גור אריה, נועה קירל, דניאל מורשת, עדי ביטי, קים אור אזולאי, דנה פרידר, דין גרבר, טל מוסרי, שירן סנדל, טילטיל, דין מירושניקוב
 משתתפים:  מתן לקס, אפרת אברמוב, מור חן, אור ליפל, מיטל אבני, אלמוג שור
 ארץ מקור:  ישראל ישראל
 שפות:  עברית
 מספר עונות:  1
 מספר פרקים:  רץ
 הפקה
 חברת הפקה:  ענני תקשורת
 אורך פרק:  20 דקות
 שידור
 רשת שידור:  ערוץ טין ניק
 תקופת שידור מקורית:  14 בדצמבר 2017 – 2018
 
טין ניק סטנדאפ שואו היא תוכנית טלוויזיה יומית בטלוויזיה בישראל, ששודרה בערוץ טין ניק החל מ-14 בדצמבר 2017 עד שנת 2018. בתוכנית משתתפים כוכבי רשת, ומנחים כוכבי נוער וילדים.
רקע

התוכנית "טין ניק סטנדאפ שואו" היא תוכנית סטנד-אפ לילדים, בעלת פאנל של סטנדאפיסטים, העושים כל מיני מערכונים לילדים ונוער. בכל תוכנית מגיע מפורסם אחר אשר מנחה את התוכנית ועושה סטנדאפ בפעם הראשונה בחייו ובנוסף עושה קטע מצולם קצר.
רקע > פאנל הסטנדאפיסטים

מתן לקס
יוסי גבני
אור ליפל
מור חן
אפרת אברמוב
עומר בורשטיין
גיורא זינגר
מיטל אבני
אלמוג שור
ג'מבורי

הסמל של הג'מבורי העולמי ב-2007, שסימל 100 שנות צופיות
ג'מבורי (באנגלית: Jamboree) הוא כינוס/מחנה גדול של צופים ממקומות שונים, המתרחש באופן רשמי בצורה לאומית, בינלאומית, או כלל עולמית.
ג'מבורי הצופים העולמי הראשון התקיים בשנת 1920 בממלכה המאוחדת. לכבוד אירוע הג'מבורי הזה, מייסד תנועת הצופים, הלורד באדן פאוול, כתב את השיר "Ging Gang Goolie" באופן בו כל אחד יוכל לשיר אותו, ללא קשר לשפת האם שלו. מאז, התקיימו 24 אירועי ג'מבורי צופים עולמי, שאורחו על ידי מדינות שונות, בדרך-כלל כל ארבע שנים.
ג'מבורי הצופים העולמי האחרון התקיים במערב וירג'יניה שבארצות הברית בקיץ 2019.
קיימים גם אירועי ג'מבורי לאומיים או יבשתיים הנערכים מסביב לעולם בתדירויות שונות. רבים מאירועי הג'מבורי מזמינים ומושכים צופים ממדינות שונות.
אטימולוגיה

את המושג ג'מבורי הטביע מייסד תנועת הצופים העולמית רוברט באדן פאוול ששמע את המילה באחד ממסעותיו בהודו, וכשחיפש שם מקורי לכינוס צופים הטביע את המושג ג'מבורי שפרושו שלום (hello) בסוואהילי.
על פי מילון אוקספורד הקנדי, האטימולוגיה של המילה ג'מבורי היא "המאה ה-19, מקור לא ידוע". מילון אוקספורד מזהה את מקורות המילה מהסלנג האמריקאי ומציג שימוש במילה לראשונה ב-New York Herald בשנת 1868 ובכתבים איריים מאוחר יותר במאה ה-19.
רוברט גרייבס, בספרו The Crowning Privilege: The Clark Lectures, בשנים 1954–1955 מציע שבאדן פאוול אולי ידע על המילה דרך הקשר האירי של הגדוד הצבאי שלו ולא מהסלנג האמריקאי. המשורר רוברט ו. סרביס השתמש במושג הרבה לפני ג'מבורי הצופים הראשון. המילה מופיעה בשיר "Athabaska Dick" ביצירתו Rhymes of a Rolling Stone, שפורסמה בשנת 1912. באותו הזמן, פירוש המילה היה אספה פרועה וקולנית.
באדן פאוול נשאל פעם מדוע בחר במילה "ג'מבורי" לתיאור מחנה צופים גדול. הוא ענה "איך עוד הייתם קוראים לזה?", תשובה הגיונית אם משמעות המילה כבר הייתה אספה קולנית.
עם זאת, האמונה הפופולרית בתנועת הצופים היא שהמילה נטבעה על ידי באדן פאוול. הוא אמר כי יש למילה כמה מקורות אפשריים, החל מהינדי ועד סוואהילית או ניבים אינדיאניים. הוא גם אמר שהמילה קשורה למילה Corroboree, מונח שנפגם על ידי המתיישבים האירופיים באוסטרליה מהמילה האבוריג'ינית Caribberie שמשמעותה פגישה טקסית של האבוריג'ינים המשלבת שירה וריקודים.
באדן פאוול בחר את השם כעצרת, מפגש והתכנסות לא הצליחו בדיוק ללכוד את רוח המושג החדש באותה תקופה. נאמר כי השם נגזר מהמילה הסוואהילית לשלום, ג'מבו, כתוצאה מהכמות הניכרת של זמן שהוא בילה באזור. בג'מבורי הצופים העולמי הראשון באולימפיה בשנת 1920, לורד באדן פאוול אמר: "אנשים נותנים משמעויות שונות למילה הזו, אך החל מהשנה הזו, ג'מבורי יקבל משמעות ספציפית. הג'מבורי יהיה מזוהה עם הכינוס הגדול ביותר של בני נוער שאי פעם התקיים."
אוליב באדן פאוול טבעה את המונח Jamborese כדי להתייחס לשפה המשותפת המשמשת בין הצופים המגיעים מתרבויות שונות ומתפתחת כאשר צופים מגוונים נפגשים. לפעמים המילה Jamborette משמשת לציון התכנסות צופים מקומית או בינלאומית קטנה יותר.
ג'מבורי הצופים העולמי

הג'מבורי העולמי (באנגלית: World Scout Jamboree) הוא הכינוס הרשמי הכלל עולמי של הצופים בכל העולם. הג'מבורי העולמי מתרחש אחת לכל ארבע שנים, וכל פעם מתארח אצל מדינה אחרת. בג'מבורי משתתפים בכל פעם כמה עשרות אלפי חניכי תנועת הצופים מרחבי העולם בגילאי 14 עד 17.
הג'מבורי העולמי הראשון התקיים ב-1920 באולימפיה שבלונדון. בג'מבורי זה התארחו למעלה מ-8,000 צופים מ-34 מדינות שונות. בג'מבורי זה השתתף גם באדן פאוול עצמו, שנשא נאום בפני הקהל. מאז, מלבד השנים של מלחמת העולם השנייה, ג'מבורי הצופים העולמי התקיים בקביעות כל ארבע שנים.
ג'מבורי ארצי של צופי ישראל

צופי ישראל קיימו 11 מחנות ג'מבורי לאומיים מאז הקמת תנועת הצופים בישראל. הג'מבורי הראשון של הצופים בארץ ישראל נקרא ה"צופיה" ונערך בסמוך ל"מכביה" הראשונה בשנת 1932.
רשימת הג'מבורים בישראל:
הג'מבורי הראשון- שנת 1932- תל אביב
הג'מבורי השני- שנת 1935- יער הרצל
הג'מבורי השלישי- שנת 1937- יער חולדה
הג'מבורי הרביעי- שנת 1941- הר הכרמל
הג'מבורי החמישי- שנת 1954- רמת גן
הג'מבורי השישי- שנת 1956- חולדה
הג'מבורי השביעי- שנת 1958- הר הכרמל
הג'מבורי השמיני- שנת 1961- הר הכרמל
הג'מבורי התשיעי- שנת 1965- יערות מנשה
הג'מבורי העשירי- שנת 1969- יער בן-שמן
הג'מבורי ה-11- 13-18 באוגוסט (ט"ו באב), שנת 1973- יער חרובית
ג'מבורי ארצי של צופי ישראל > הג'מבורי הישראלי האחרון

הג'מבורי ה-11 של צופי ישראל התקיים בקיץ 1973, בסימן 25 שנים למדינת ישראל. לקראת קיומו עלה ויכוח פנים תנועתי האם יש לקיים אירוע שכזה והתקיים מושב מיוחד של מועצת התנועה הל"ז שנקראה להכריע בעניין. בין היתר, עלו ספקות לקראת המחנה בנוגע להרגשת החניך הבודד ההולך לאיבוד בתוך המחנה הגדול, האם בעת משבר כלכלי לאומי יש לצאת למפעל תנועתי ראוותני, האם לכלול את חניכי קורס ההדרכה (כיתות ט') בין קהל היעד של הג'מבורי, שהיה מיועד עד אותה שנה אך ורק לשכבות הגיל הבוגרות, ועוד.
המצדדים בקיום המחנה ראו בו המשך למסורת, ראו בשנת ההכנה לג'מבורי שנת צמיחה ומנוף לפעילות בתוך התנועה ומחוצה לה (הקמת שבטים חדשים, קליטת נוער עולה, טיפוח מבני התנועה) והג'מבורי הוא מקום למפגש עם הצופים הערבים בישראל ועם אורחים מצופי העולם, יהודים כלא יהודים.
ג'מבורי באוויר

Jamboree on the Air, הידוע בראשי התיבות JOTA, הוא פעילות צופית בינלאומית המתקיימת מדי שנה בסוף השבוע השלישי של חודש אוקטובר. האירוע התקיים לראשונה בחגיגות היובל לתנועת הצופים בשנת 1957, ותוכנן על ידי צופים חובבי רדיו עם סימן הקריאה G3BHK.
חובבי רדיו מכל רחבי העולם משתתפים באירוע ביחד עם 500,000 צופים וצופות במטרה ללמוד אודות גלי רדיו ולתקשר עם צופים ממדינות שונות באמצעות מכשירי רדיו ומאז שנת 2004, גם באמצעות Echolink מבוסס VOIP.
צופים וצופות נוהגים לשלוח אישורים אלקטרוניים או מנייר הידועים בתור "QSL cards" (או "eQSL" כאשר הם נשלחים אלקטרונית) כדי לספק יותר מידע אודות צופים במדינות שונות מסביב לעולם.
האירוע מאורגן מדי שנה על ידי ארגון הצופים העולמי.
ג'מבורי באינטרנט

"Jamboree on the Internet", הידוע בראשי התיבות JOTI, הוא פעילות צופית בינלאומית המתקיימת מדי שנה בסוף השבוע השלישי של חודש אוקטובר, במקביל לג'מבורי באוויר. המשתתפים מתקשרים עם צופים ממדינות שונות דרך רשת האינטרנט. דרכי התקשורת הבולטות ביותר כוללות את ה-ScoutLink (המתבסס על רשת ה-IRC), דואר אלקטרוני ו-VoIP. האירוע מאפשר לצופים מכל העולם ללמוד אחד על השני, לדבר על נושאים המעסיקים אותם ולייצר שיתופי פעולה שונים. כמו הג'מבורי באוויר, הג'מבורי באינטרנט הוא אירוע רשמי של ארגון הצופים העולמי.
כינוסים נוספים של תנועת הצופים

עם לידתו של מושג הג'מבורי, החלו להתקיים מפגשים גדולים אחרים המאורגנים גם הם על ידי ארגוני צופים לאומיים או בינלאומיים, המיועדים לקבוצה מסוימת של צופים. דוגמאות למפגשים גדולים אלה כוללות:
Moot - כינוס או מחנה המיועד לבוגרי תנועת הצופים מעל גיל 18. ה-World Scout Moot מתקיים מידי 4 שנים, כל פעם במדינה אחרת אשר נבחרת בהצבעה בועידת הצופים העולמית.
Rover או Venture - כינוס או מחנה המיועד לחניכי השכבה הבוגרת של תנועת הצופים, בדרך כלל גילאי 15–18.
Indaba - כינוס או מחנה בינלאומי המיועד לצוות הבוגר המוביל את תנועת הצופים. עד היום התקיימו רק שלושה אירועים עולמיים כאלה כאשר האחרון שבהם התקיים בשנת 1960 בהולנד.
Agoonoree - מחנה המיועד לחניכים בעלי צרכים מיוחדים.
COMDECA - ראשי תיבות של Community Development Camp - כינוס גדול לצעירים שמטרתו יישום פרויקטים לפיתוח קהילתי.
ראו גם

ג'מבורי הצופים העולמי ה-21
ג'מבורי הצופים העולמי ה-22
הערות שוליים

↑  OED Online, Oxford University Press, "jamboree, n.", ‏ספטמבר 2013
↑  דור פוזנר, היסטוריית ג'מבורי הצופים העולמי, ‏ספטמבר 2014
↑  Scouts Gather in Thailand, but Israelis Aren't Among Them, Jewish Telegraphic Agency, ‏2015-03-20 (באנגלית אמריקאית)
↑  Bryan Wendell, The Summit will host the 2019 World Scout Jamboree, Bryan on Scouting
↑  "sae man guem, korea 2023" (בקוריאנית). אורכב מ-המקור ב-2017-08-14. נבדק ב-2017-10-24.
↑  Poland to Host the 26th World Scout Jamboree in 2027, World Scout Conference & World Scout Youth Forum, ‏2021-08-28 (באנגלית אמריקאית)
↑  ג’מבורי האינטרנט העולמי
↑  Jamboree-on-the-Air, www.scouting.org
טקס הפתיחה של ג'מבורי הצופים העולמי ה-21
ג'מבורי הצופים העולמי הראשון
ג'מבורי הצופים העולמי ה-8
מפת ג'מבורי הצופים העולמי ה-23
תגי ג'מבורי שהתקיימו בישראל
הג'מבורי העשירי - יער בן-שמן - 1969
משלחת ארצות הברית לג'מבורי הבנילאומי שנערך בישראל
JOTA-JOTI ברומא, 2004
סמליל אירועי JOTA-JOTI
וניל על המצח ותות על האף

|  מידע כללי |
| --- | --- |
 מאת:  מאיר שלו 
 איורים:  אביאל בסיל 
 שפת המקור:  עברית 
 סוגה:  ספרות ילדים 
 הוצאה
 הוצאה:  עם עובד 
 תאריך הוצאה:  2013 
 
וניל על המצח ותות על האף הוא ספר ילדים מאת הסופר מאיר שלו, שפורסם בהוצאת עם עובד בשנת 2013. הספר אויר על ידי אביאל בסיל ונערך בידי דלית לב. הספר מומלץ לגילי 3–8.
תקציר העלילה

הספר מתאר את הקשר בין סבא לנכדתו הדס. ערב אחד סבא של הדס הגיע לבקר והביא עימו מתנות, ספר חדש וגלידה בגביע. הסבא רצה לבלות את הערב עם נכדתו האהובה, אך כאשר אימה ביקשה ממנה לבצע את מטלות הערב, העניינים החלו להשתבש. הסבא ליווה אותה בביצוע מטלותיה, אך התנהגותו הילדותית בלבלה אותה והקשתה עליה לבצע את המטלות.
דמויות

שתי הדמויות המרכזיות הן הדס וסבה. הסבא אוהב לבלות עם נכדתו, לשחק איתה ולהצחיק אותה. הנכדה הדס אוהבת לקרוא ספרים, לאכול גלידות ולשחק בבובות. אימה של הדס דואגת שתבצע את כל מטלות הערב שלה.
מסרים

הספר מתמקד בקשר האוהב בין סבא לנכדה, ובתהליכים שעוברים על מבוגרים ועל ילדים. מצד אחד, הספר מדבר על הילד שמסתתר בכל אחד מהמבוגרים. מאיר שלו מצליח לגעת בנקודות רגישות מאוד, כמו המרחק בין הילדות לזקנה והרצון של אנשי הגיל השלישי לחוות חוויות ילדותיות מחדש. ניתן להבחין בכך בדמותו של הסבא, הוא מתנהג בשובבות, אינו אחראי ואינו עומד בהבטחותיו, התנהגות שאינה מצופה מאדם מבוגר אלא מילד. בדרך זו הספר מעביר בצורה משעשעת את הקושי שבהזדקנות. מצד שני, הספר מלמד את הילדים להתייחס בהומור למצבים שבהם הם נאלצים לוותר או להתחלק, אפילו כאשר מדובר במשהו שחשוב להם במיוחד. זהו ספר שמאפשר לשבור את הכללים ולגלות שלפעמים ניתן להפר הבטחות מבלי שהפרתן תהווה את סוף העולם.
ביקורות

הביקורות על הספר חיוביות ברובן, הוא נתפס כיצירה המלאה בהומור ובשובבות. אף על פי שהדס היא הגיבורה הראשית, דמותו השובבה והחיננית של הסבא גונבת את ההצגה. מדובר בספר משעשע ומלא בחן, שמצליח להעביר מסר חינוכי בדרכים מפתיעות ומלבבות. שם הספר קליל ומעלה חיוך, יש בו חריזה נעימה לקריאה שמושכת את תשומת לב הקוראים ומסקרנת אותם. עם זאת, יש בספר משפטים רבים ללא חריזה שנדמה שעוצרים את רצף העלילה והסיפור.
האיורים בספר עדינים מאוד, בגווני תות וגלידה על רקע לבן. הצבע הלבן אומנם משדר עדינות, אך עלול לגרום לריחוק מצד הקורא. מצד שני, איורי הפנים נפלאים ומשקפים על מצבה של הדמות לאורך העלילה, לדוגמה כאשר סבא עונה להדס: "כן כן, אל תדאגי", במבט שובב ולא אמיתי.
מדובר בספר ילדים המספר על המרחק ועל הקירוב בין הילדות לזקנה, והמלמד להתייחס בהומור למצבים שונים בילדות.
הערות שוליים

↑  וניל על המצח ותות על האף / מאיר שלו, באתר דותן ספרים
1 2  ביקורות ספרים על הספר וניל על המצח ותות על האף, באתר סימניה
1 2  עדנה אברמסון, מאיר שלו: סבא עושה שטויות בספר ילדים, באתר ynet, 15 ביולי 2013